ฮั่งเส็งปิดเช้าบวก 63.41 จุด รับราคาน้ำมันพุ่ง
ฮั่งเส็งปิดเช้าบวก 63.41 จุด รับราคาน้ำมันพุ่ง
11 พ.ค. 2560

 
ดัชนีฮั่งเส็งตลาดหุ้นฮ่องกงปิดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 63.41 จุด หรือ 0.25% ปิดภาคเช้าที่ 25,078.83 จุด โดยได้รับแรงหนุนจากสัญญาน้ำมันดิบเวสต์เท็กซัส (WTI) ตลาดนิวยอร์กที่ปิดพุ่งขึ้นกว่า 3% เมื่อคืนนี้
ทั้งนี้ สัญญาน้ำมันดิบพุ่งขึ้นหลังจากรายงานของ EIA ระบุว่า สต็อกน้ำมันดิบลดลง 5.2 ล้านบาร์เรล ขณะที่นักวิเคราะห์คาดว่าจะลดลงเพียง 1.8 ล้านบาร์เรล สำหรับสต็อกน้ำมันดิบที่เมืองคุชชิ่ง รัฐโอกลาโฮมา ซึ่งเป็นจุดส่งมอบน้ำมัน ลดลง 438,000 บาร์เรล